hotchpotch/miracl-hf-unified huggingface dataset:
Hautasaari
Hautasaaret ovat Suomen järvialueilla käytettyjä kansanomaisia hautausmaita. Nimi "hautasaari", "ruumissaari", "kalmosaari", "kuoliosaari" tai "kuolinsaari" viittaa usein hautausmaahan. Kohteita ei kuitenkaan voi etsiä pelkästään nimen avulla, sillä nimi on voinut ajan myötä vaihtua. Lisäksi hautasaaren "hauta" voi tarkoittaa myös tervahautaa.
Kansanomainen hautausmaa on syntynyt paikkaan, josta on aikoinaan ollut pitkä tai hankala matka varsinaiselle kirkkomaalle. Hautasaaret ovat yleensä varsin pieniä saaria. Niistä saattaa helpostikin havaita maan pinnalla erottuvia pitkänomaisia painanteita eli vanhojen hautakuoppien jäänteitä, joita voi olla jopa kymmeniä. Samanlaista hautausta esiintyy myös niemissä ja kuivalla maalla esimerkiksi mäkikumpareilla.
Kansan kertomuksissa hautasaaren käyttö liitetään yleensä isoonvihaan, nälkävuosiin tai ruttoon. Haudatuiksi voidaan nimetä seudun ulkopuolisia, venäläisiä, karjalaisia tai heimosodissa kuolleita hämäläisiä. Hautasaaria on joskus pidetty myös pitäjien vanhimpina hautausmaina ennen kirkkojen perustamista paikkakunnalle. Niitä muistetaan myös käytetyn väliaikaisina hautausmaina. Nämä ovat epäluotettavia tietoja. Arkeologiset tutkimukset viittaavat kuitenkin siihen, että haudoissa on lähiseudun tavallisia kyläläisiä. Hautasaaria tarvittiin siis sen vuoksi, että vainajia oli hankala viedä kirkolle asti.
Kansan kertomuksissa hautasaaria pidetään usein väliaikaisina hautoina. Vainaja on myöhemmin kuljetettu kirkkomaalle, kun keli on sen sallinut. Tämä ei aina pidä paikkaansa, sillä osa haudoista on tarkoitettu pysyviksi. Tätä tukee sekin, että arkeologit löytävät hautakuopista usein ihmisluita. Vainajia on sisämaassa pysyvästi haudattu saariin keskiajalta alkaen, sillä ensimmäisiä kalmosaaria esiintyy asiakirjalähteissä jo 1560-luvulla. Tavan perimmäinen alku on kuitenkin selvittämättä. Saarihautaustavan loppuminen tiedetään alkua paremmin: Vainajia ryhdyttiin 1600-luvun lopulta lähtien rangaistuksen uhalla kuljettamaan kirkkomaille. Saariin hautaaminen muuttui tällöin väliaikaiseksi lukuun ottamatta poikkeustapauksia, kuten vuosien 1710–1711 ruttoepidemiaa. Seurakuntaverkoston tihenemisen myötä kirkollisia hautausmaita oli melko lähellä. Kuitenkin lyhyiksi ajanjaksoiksi, siis väliaikaiseen säilöön, saatettiin vainajia haudata vielä tämän jälkeen aina 1900-luvun puolelle asti.
HTC J Butterfly
HTC J Butterfly on HTC Corporationin Japanissa lippulaivapuhelimena huhtikuussa 2012 julkaisema puhelin. Se tuli myyntiin saman vuoden elokuussa. Puhelimessa on kaksoisytiminen Qualcomm Snapdragon S4 "Krait" -prosessori, 2 gigatavua keskusmuistia, 5 tuuman 1080p (1920x1080) Super LCD 3 -näyttö, WiMax -taajuuksien tuki sekä Android 4.1 Jelly Bean. Puhelinta on saatavilla vain Japanin markkinoilla, mutta siitä on tulossa luultavasti kansainvälinen versio muodossa tai toisessa.
Jaan-Frederik Brunken
Jaan-Frederik Brunken (s. 26. huhtikuuta 1990 Verden, Saksa) on saksalais-suomalainen tennispelaaja. Parhaimmillaan hän on ollut kaksinpelissä ATP-listan sijalla 469 huhtikuussa 2012. Junioreiden maailmanlistalla hän oli parhaimmillaan sijalla 19.
Marraskuussa 2012 Brunken vaihtoi edustusmaataan Saksasta Suomeen. Hänen äitinsä on suomalainen, ja hänellä on molempien maiden kansalaisuus.
Alexandra Mueller
Alexandra Mueller (s. 14. helmikuuta 1988 Abington, Pennsylvania) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 280 heinäkuussa 2009. Hän on voittanut urallaan seitsemän ITF-turnausta kaksinpelissä.
Hän on pelannut kaksi kertaa Grand Slam -turnauksen nelinpelissä Yhdysvaltain avoimissa.
Nokkakrotit
Nokkakrotit ("Thaumatichthyidae") on krottikaloihin kuuluva heimo. Heimon lajeja tavataan Atlantista ja Tyynestämerestä.
Nokkakrottien heimoon kuuluu 2 sukua ja lähteestä riippuen 6–8 lajia. Nokkakrotit ovat keskikokoisia kaloja ja naaraat ovat huomattavasti kookkaampi kuin koiraat. Naaraat voivat saavutta noin 30 cm:n pituuden, kun koiraat kasvavat korkeintaan 3 cm pitkiksi. Ruumiinrakenteeltaan heimon kalat ovat pitkulaisia kaloja ja yläleuka työntyy huomattavasti alaleukaa pidemmälle. Kummassakin leuassa on pitkiä ja käytirä leukoja. "Lasiognathus"-suvun lajeilla ensimmäinen selkäevän ruoto on pidentynyt syötiksi, jonka päässä on valoa tuottava elin. "Thaumatichthys"-suvun lajeilla syötti sen sijaan siajitsee yläleuan sisäpuolella. Nokkakroteilla ei ole vatsaeviä. Aikuiset koiraat kiinnittyvät suullaan naaraaseen, mutta eivät elä naaraan loisena. Väriltään nokkakrottilajit ovat tummanpunaisia tai mustia.
Nokkakrottilajeja tavataan Atlantista ja Tyynestämerestä laikuttaisesti laajalta alueelta. Heimojen lajeja tavataan tyypillisesti 800–3 700 metrin syvyydestä ja "Thaumatichthys"-suvun lajit elävät yleensä syvemmällä kuin "Lasiognathus"-lajit.
Anett Kontaveit
Anett Kontaveit (s. 24. joulukuuta 1995 Tallinna) on virolainen tennispelaaja. Parhaimmillaan hän on ollut kaksinpelissä WTA-listan sijalla 20 lokakuussa 2018. Hän on voittanut urallaan yhden WTA-turnauksen kaksinpelissä. Junioreiden maailmanlistalla hän oli parhaimmillaan sijalla neljä syyskuussa 2012.
Vuonna 2012 Kontaveit pääsi loppuotteluun Yhdysvaltain avointen tyttöjen kaksinpelissä. Loppuottelussa hän hävisi Samantha Crawfordille. WTA-turnauksen pääsarjassa Kontaveit pelasi ensimmäisen kerran Miamissa vuonna 2012. Vuonna 2014 hän pelasi ensimmäisen kerran Grand Slam -turnauksen pääsarjassa Wimbledonissa. Vuoden 2015 Yhdysvaltain avoimissa Kontaveit eteni neljännelle kierrokselle, missä hävisi Venus Williamsille. Hän nousi maailmanlistalla sadan parhaan joukkoon syyskuussa 2015.
Kontaveit saavutti ensimmäisen WTA-turnausvoittonsa kaksinpelissä ’s-Hertogenboschissa kesäkuussa 2017 voitettuaan loppuottelussa Natalja Vihljantsevan. Hän eteni samana vuonna loppuotteluun myös Biel/Biennessä, missä hävisi Markéta Vondroušoválle ja Gstaadissa, missä hävisi Kiki Bertensille.
Vuoden 2018 Australian avoimissa Kontaveit päihitti Aleksandra Krunićin ja Mona Barthelin edeten kolmannelle kierrokselle, missä voitti maailmanlistan seitsemäntenä olleen Jeļena Ostapenkon. Neljännellä kierroksella hän hävisi Carla Suárez Navarrolle.
Operaatio Puolustuksen tukipylväs
Operaatio Puolustuksen tukipylväs () oli Israelin 14. marraskuuta 2012 aloittama sotilasoperaatio Gazan kaistalla. Operaatio aloitettiin Hamasin raketti-iskujen vastaiskuna. Operaation alkuvaiheessa Gazaa hallitsevan Hamas-puolueen sotilasjohtaja Ahmed Jabari kuoli ilmapommituksessa. Israel myös siirsi joukkonsa lähemmäksi Gazan rajaa ja valmistautui maahyökkäykseen tarvittaessa.
21. marraskuuta osapuolet solmivat tulitauon. Siihen mennessä molemminpuolisissa iskuissa oli kuollut 160 palestiinalaista ja kuusi israelilaista.
Luhtasirppisammal
Luhtasirppisammal ("Drepanocladus aduncus") on lehtisammallaji väkäsammalten heimossa ("Campyliaceae"). Sitä esiintyy Maan pohjoisen ja eteläisen puolen lauhkeilla ja viileillä alueilla. Suomen alueella luhtasirppisammalta esiintyy koko maan alueella. Se on jokseenkin yleinen ja uhanalaisuusluokituksessa elinvoimainen (LC).
Jääkiekon naisten 1. divisioonan maailmanmestaruuskilpailut 2013
Jääkiekon naisten 1. divisioonan maailmanmestaruuskilpailut 2013 pelattiin huhtikuussa 2013. A-lohkon turnauspelattiin Stavangerissa, Norjassa ja B-lohkon turnaus Strasbourgissa Ranskassa. Pääsarjaan vuodeksi 2015 nousi Japani.
Sirohuurresammal
Sirohuurresammal ("Cratoneuron filicinum") on lehtisammallaji sirohuurresammalten heimossa ("Cratoneuraceae"). Sen levinneisyysaluetta on Maan pohjoinen ja eteläinen puolisko. Suomen alueella sirohuurresammalta esiintyy melko laajasti paitsi useassa maan keskiosan maakunnassa. Se kasvaa kalkkilähteissä ja muilla kalkkipitoisilla kosteilla paikoilla.
Sirohuurresammal on hyvin samannäköinen kuin kalkkihuurresammal ("Palustriella commutata"). Sen versot eivät ole yhtä säännöllisesti sulkamaisen haarautuneita ja lehdet eivät ole
käyristyneet sirppimäisesti.
Möljän silta
Möljän silta on Oulussa Toppilansalmen ylittävä ajoneuvo- ja kevyen liikenteen silta. 98 metriä pitkä ja 15 metriä leveä jännitetty betoninen jatkuva palkkisilta avattiin liikenteelle 15. marraskuuta 2012. Silta ylittää Toppilansalmen yhdistäen Toppilansaaren ja rakenteilla olevan Länsi-Toppilan asuntoalueet. Noin 2,6 miljoonaa euroa maksaneen sillan on suunnitellut Ramboll Finland Oy pääsuunnittelijanaan Ilkka Kerola.
Limisiimasammal
Limisiimasammal ("Myurella julacea") on lehtisammallaji nuorasammalten heimossa ("Pterigynandraceae"). Sen levinneisyysalue on Maan pohjoispuoliskon lauhkea ja viileä vyöhyke mantereen puoleisiin osiin painottuen. Suomen alueella lajia esiintyy melko suuressa osassa maata paitsi keskiosan eteläosassa mm. Satakunnasta Keski-Pohjanmaalle. Laji kasvaa kalkkiseuduilla kalkki- ja liuskekallioiden seinämillä.
Limisiimasammal muodostaa tiheitä kasvustoja ja kasvaa yhdestä kuuteen senttimetriä pitkäksi. Versot ovat liereitä ja haarattomia, väri vaihtelee sinertävän vihreästä valkohohtoiseen. Lehdet ovat soikeita ja sijaitsevat tiheästi limittäin. Itiöpesäkkeitä syntyy hyvin harvoin. Lehdissä muodostuu myös itujyväsiä.
Härmäsammal
Härmäsammal ("Saelania glaucescens") on lehtisammallaji karvasammalten heimossa ("Ditrichaceae"). Sitä esiintyy Maan pohjoisella ja eteläisellä puolella lauhkealta vyöhykkeeltä tundralle ja vuoristoissa. Suomessa härmäsammalen levinneisyys kattaa koko maan alueen. Laji on yleinen ja uhanalaisuusluokituksessa elinvoimainen (LC). Sammal on hyvin pienikokoinen ja sen lehdet ovat sinivihreät ja vahapeitteiset. Itiöpesäkkeitä kasvaa yleisesti, itiöt ovat pieniä.Kuvalinkit:
Napalehväsammal
Napalehväsammal ("Rhizomnium andrewsianum") on lehtisammallaji lehväsammalten heimossa ("Mniaceae"). Sitä esiintyy Maan pohjoispuoliskon arktisilla alueilla: Pohjois-Amerikassa Alaskassa ja pohjoisessa Kanadassa, Länsi-Grönlannissa, Islannissa, Huippuvuorilla, Ruotsissa, Norjassa, Suomessa ja Venäjällä Siperiassa. Suomen alueella laji on hyvin harvinainen ja löydetty kahdesta paikasta, Enontekiön Kilpisjärveltä ja Kuusamon Oulangalta. Lajin kasvupaikat sijaitsevat yleensä puuttomalla tundralla.
Napalehväsammal kasvaa tiiviinä mättäinä ja on pienikokoinen, yhdestä kolmeen senttimetrin mittainen. Se on väriltään punertava, varsi on voimakkaan punainen. Lehdet ovat pyöreät. Itiöpesäkkeet ovat lieriömäisiä, vaakasuorassa tai nuokkuvassa asennossa. Itiöpesäkkeitä ei ole koskaan havaittu Pohjoismaissa sijaitsevilla kasvupaikoilla. Napalehväsammal muistuttaa eniten samaan sukuun kuuluvaa kuusamonlehväsammalta tai hentolehväsammalta ("Rhizomnium gracile").
Mauri Keinänen
Mauri Olavi Keinänen on suomalainen kuvataiteilija ja maisteri.
Keinänen valmistui Helsingin yliopistosta teologian maisteriksi 1981 pääaineenaan uskonnon filosofia ja etiikka. Hän toimi luterilaisen kirkon pappina Helsingin Malmin ja Vanhankirkon seurakunnissa, Espoon Tapiolassa ja Sysmässä kappalaisena. 
Luterilaisesta kirkosta hän erosi jouduttuaan papin työssä työpaikkakiusaamisen kohteeksi.
Keinänen opiskeli myös Taideteollisessa korkeakoulussa (1976–1984), Helsingin yliopiston piirustuslaitoksella (1975-1984) ja Lahden taideinstituutissa, jossa hän suoritti loppututkinnon erikoistuen taidegrafiikkaan (1974–1975 ja 1998–2001).
Keinänen on osallistunut Nuorten näyttelyyn ja Suomen Taiteilijaseuran vuosinäyttelyihin. 
Vuonna 1996 Keinänen oli Espoossa perustamassa Käki-ryhmää.
Sinilehväsammal
Sinilehväsammal ("Mnium stellare") on lehtisammallaji lehväsammalten heimossa ("Mniaceae"). Sitä esiintyy Maan pohjoispuoliskon lauhkealla vyöhykkeellä ja havumetsävyöhykkeellä. Skandinaviassa lajin levinneisyysaluetta on erityisesti eteläosa ja se harvinaistuu pohjoista kohti.
Suomen alueella sinilehväsammal on melko yleinen, elinvoimainen (LC) ja esiintyy koko maassa. Laji kasvaa lehdoissa ja lehtokorvissa kallioseinämillä, lohkareilla, maalla ja puiden tyvillä.Kuvalinkit:
Hookeria lucens
Hookeria lucens on lehtisammallaji, joka kuuluu runsaslajiseen "Hookeriaceae"-heimoon. Sitä esiintyy Euroopassa Keski-Euroopan vuoristoissa ja Länsi-Euroopan mereisissä osissa.
"Hookeria lucens" on matalakasvuinen, versot ovat litteitä ja vähän haarovia. Väri on kiiltävä. Lehdet ovat neljästä kuuteen millimetriä pitkiä, leveätyvisiä, tylppäkärkisiä, keskisuonettomia ja sileitä. Lehdissä on hyvin suuria läpikuultavia soluja.
Chris Jespersen
Chris André Jespersen (s. 18. lokakuuta 1983) on norjalainen maastohiihtäjä, joka edustaa seuratasolla Strindheim il:ää.
Vuonna 2003 Jespersen voitti kultaa nuorten MM-kilpailuissa 30 kilometrin vapaan hiihtotavan yhteislähtökilpailussa. Sotšin olympialaisissa 2014 hän sijoittui 15 kilometrin perinteisen hiihtotavan kilpailussa kuudenneksi. Falunin MM-kilpailuissa 2015 hän oli 15 kilometrin vapaan kilpailussa kahdeksas.
Maailmancupissa Jespersen kilpaili ensimmäisen kerran Dobbiacossa joulukuussa 2003. Ensimmäiset pisteensä maailmancupissa hän saavutti Jällivaarassa marraskuussa 2008 oltuaan 15 kilometrin vapaan hiihtotavan kilpailussa kolmastoista. Kymmenen parhaan joukkoon hän sijoittui henkilökohtaisissa maailmancupin kilpailuissa ensimmäisen kerran Jällivaarassa marraskuussa 2010 oltuaan 15 kilometrin vapaan hiihtotavan kilpailussa neljäs. Kolmen parhaan joukkoon Jespersen sijoittui ensimmäisen kerran joulukuussa 2013 oltuaan Davosin 30 kilometrin vapaan hiihtotavan kilpailussa toinen. Tour de Skillä 2013–2014 Jespersen sijoittui kokonaistuloksissa toiseksi ja oli viimeisen etapin yksityisajoissa nopein. Maailmancupin 2013–2014 kokonaiskilpailussa ja normaalimatkojen cupissa hän oli neljäs. Kaudella 2014–2015 Jespersen sijoittui kolmanneksi Davosin 15 kilometrin vapaan hiihtotavan kilpailussa.
Hävittäjälentolaivue 41
Hävittäjälentolaivue 41 (lyhenne "HävLLv 41") on Suomen ilmavoimiin kuuluva joukkoyksikkö, joka operoi Hawk-harjoitushävittäjäkalustolla (BAe Hawk Mk51/51A ja Mk66, lyhenne HW). Hävittäjälentolaivue vastaa kadettikurssien ja lentoupseerien lentokoulutuksesta. Hävittäjälentolaivue 41 toimii Ilmasotakoulun alaisuudessa Tikkakoskella.
Laivue kuului aiemmin Lentosotakoulun alaisuuteen Kauhavalla. Valtakunnallisen puolustusvoimauudistuksen viimeisessä vaiheessa Lentosotakoulu lakkautettiin. Sotilaslentäjien jatkokoulutus ja Hawk-suihkukonekalusto siirtyi Kauhavalta Ilmasotakouluun vuoteen 2015 mennessä. Ilmavoimien teknillisen koulun antama koulutus siirrettiin Jämsän Hallista Tikkakoskelle 2014.
Laivueen komentajina ovat toimineet mm.:
Hävittäjälentolaivue on yksi Suomen ilmavoimien neljästä lentävästä joukkoyksiköstä lennostojen hävittäjälentolaivueiden ja Satakunnan Lennoston Tukilentolaivueen rinnalla.Käyttölentueen vastuulla oli hävittäjäkonekaluston käyttöhuolto, polttoaine- ja lentovarustehuolto sekä pelastustoimi.
Hävittäjälentolaivue toimi 2005–2014 Lentosotakoulussa Kauhavalla. Sitä ennen nykyisessä sijainnissaan Ilmasotakoulussa, vuoden 2004 loppuun saakka. 70-luvulla se toimi Koulutuslaivue-nimellä (KoulLv).
Laivueen laivuetunnuksessa (mm. hihamerkissä) esiintyy villisikasymboli.
Midnight Hawks -ryhmä on esiintynyt useasti Kauhavalla järjestetyssä Lentäjien Juhannus -juhannustapahtumassa, joka loppui vuonna 2012.
Dragen-luokka
Dragen-luokka oli Tanskan kuninkaallisen laivaston kuuden aluksen muodostama torpedoveneluokka. Luokan kaikki alukset joutuivat saksalaisten haltuun ja ne liitettiin Saksan laivastoon torpedoammuntojen apualuksiksi, jolloin ne riisuttiin aseista lukuun ottamatta 20 millimetrin tykkejä.
Alukset valmistettiin kahdessa kolmen aluksen muodostamassa erässä. Erät poikkesivat toisistaan vain tykkiaseistuksensa vuoksi.
Yu Jing
Yu Jing (, s. 29. toukokuuta 1985 Harbin) on kiinalainen pikaluistelija
Yu voitti sprinttereiden naisten maailmanmestaruuden Calgaryssa 2012 yhteispistein 148,610 ja Naganossa 2014 pistein 151,275. Sprintteiden MM-hopeaa hän sai Salt Lake Cityssä 2013 ja MM-pronssia Moskovassa 2009. Obihirossa 2010 hän sijoittui kuudenneksi ja Changchunissa 2018 seitsemänneksi. Matkakohtaisissa MM-kilpailuissa hän sai Heerenveenissä 2012 hopeaa sekä 500 metrillä kahden luistelun yhteisajalla 76,120 että 1 000 metrillä ajalla 1.15,98. Gangneungissa 2017 hän saavutti pronssia 500 metrillä ajalla 37,57. Lisäksi hän on sijoittunut 500 metrillä neljänneksi Richmondissa 2009 ja kahdeksanneksi Kolomnassa 2016.
Yu voitti Aasian-mestaruuden 500 metrillä 2011, 2013 ja 2014 sekä 1 000 metrillä 2008 ja 2011. Hopeaa hän sai 500 metrillä 2007 ja 2015 sekä 3 000 metrillä 2015. Pronssia hän saavutti 500 metrillä 2008 sekä 1 000 metrillä 2007 ja 2015. Vancouverin olympialaisissa 2010 hän oli 1 000 metrillä 32:s. Pyeongchangin olympialaisissa 2018 hän sijoittui 500 metrillä yhdeksänneksi ja 1 000 metrillä 17:nneksi.
Yu voitti 500 metrin maailmancupin kokonaiskilpailun kaudella 2011–2012. Hän on voittanut kaksitoista maailmancupin henkilökohtaista osakilpailua.
Johnny Manziel
Jonathan Paul ”Johnny” Manziel (s. 6. joulukuuta 1992 Tyler, Texas) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Manziel pelasi lupaavan yliopistouran Texas A&M Universityn joukkueessa, ja Cleveland Browns varasi hänet ensimmäisellä kierroksella . Manziel pelasi Clevelandissa vain kaksi kautta, ja hänen uraansa varjostivat toistuvat sekoilut vapaa-ajalla. Tällä hetkellä Manzielilla ei ole sopimusta minkään joukkueen kanssa, mutta hän ei ole myöskään lopettanut uraansa.
Manziel on vuoden 2012 Heisman Trophy -voittaja.
Manziel on kautta aikojen ensimmäinen parhaalle yliopistopelaajalle vuosittain jaettavan Heisman Trophyn voittanut tulokas eli "”freshman”". Tämän saavutuksen ja räiskyvän persoonansa takia Manzielista tuli yksi yliopistourheilun suurimmista tähdistä ja maanlaajuinen kuuluisuus. Hänet tunnetaan yleisesti lempinimellä ”Johnny Football”.
Toisella kaudellaan Manziel pelasi jälleen hyvin, muttei onnistunut uusimaan Heisman-voittoaan. Palkinto meni jälleen tulokaspelaajalle, tällä kertaa Floridan osavaltionyliopiston pelinrakentaja Jameis Winstonille.
Toisen yliopistokautensa jälkeen Manziel päätti ilmoittautua ja jättää kaksi viimeistä yliopistokauttaan väliin.
Cleveland Browns varasi Manzielin vuoden 2014 NFL:n varaustilaisuuden ensimmäisellä kierroksella, 22. pelaajana. Tulokaskautensa harjoitusotteluissa hän kamppaili aloittavan pelinrakentajan paikasta yhdessä Brian Hoyerin kanssa, joka lopulta valittiin aloittajaksi avausotteluun. Kaudella 2014 Manziel sai peliaikaa viidessä ottelussa, joista kaksi hän aloitti. Jälkimmäisessä ottelussa Manziel loukkasi reitensä, ja joutui olemaan sivussa kauden viimeiseestä ottelusta.
Kauden 2015 alla Manziel loukkasi kyynärpäänsä harjoitusottelussa ja Josh McCown valittiin Clevelandin aloittavaksi pelinrakentajaksi. McCownin loukkaannuttua kauden aikana Manzielista tuli aloittava pelinrakentaja. Manziel aloitti kuusi ottelua. Kauden aikana Cleveland rankaisi Manzielia yhden ottelun pelikiellolla, koska hän ei osallistunut pakollisiin harjoituksiin. Manzielin kausi päättyi aivotärähdykseen kauden toiseksi viimeisessä pelissä. Aivotärähdyksen jälkeisenä viikkona Manziel nähtiin juhlimassa Las Vegasissa kuntoutuksen sijaan. Pian tämän jälkeen poliisi pidätti Manzielin pahoinpitelyn vuoksi, minkä seurauksena Cleveland purki Manzielin sopimuksen.
Manziel varattiin vuonna 2014 myös baseballin MLB-liigan , 837. pelaajana. Hänet varasi San Diego Padres.
"Lähde: ESPN"
Wii Party
Wii Party on Nintendon kehittämä ja julkaisema partypeli Wiille, joka sisältää yli 80 pelattavaa minipeliä. Peli lainaa runsaasti pelielementtejä Mario Party-pelisarjasta, Nintendon toisesta tavaramerkistä. Tämä oli myös ensimmäinen peli, jota Shigeru Miyamoto ei kehittänyt.
Peli julkaistiin Japanissa 8. heinäkuuta, Pohjois-Amerikassa 3. lokakuuta, Australiassa 7. lokakuuta ja Euroopassa 8. lokakuuta 2010. "Wii Partyn" paljasti ensimmäisen kerran Satoru Iwata 7. toukokuuta 2010. Peli sai arvostelijoilta vaihtelevia vastaanottoja ristiriitaisista positiivisiin, ja maaliskuussa 2012 sitä oli myyty maailmanlaajuisesti 7,94 miljoonaa kappaletta.
Jean-François Jacques
Jean-François Jacques (s. 29. huhtikuuta 1985, Terrebonne, Quebec) on kanadalainen ammattilaisjääkiekkoilija, pelipaikaltaan vasen laitahyökkääjä. Hän edustaa Itävallan pääsarjassa pelaavaa Klagenfurter AC:ta.
Pesäpallon suomensarja 1951
Pesäpallon suomensarja pelattiin seitsemännen kerran kaudella 1951. Sarjan mestaruuden voitti Vimpelin Veto. Muut nousijat olivat Kuopion Kelta-Mustat ja Kouvolan Pallonlyöjät.
Ensimmäisessä vaiheessa lohkovoittajat jaettiin kahteen ryhmään maantieteellistä jakoa noudattaen.
Pelattiin Rovaniemellä 15.-16. syyskuuta.
Pelattiin Kouvolassa 15.-16. syyskuuta.
Nousukarsinnan toinen vaihe pelattiin Hesperiassa 22.-23. syyskuuta.
Vimpelin Veto ja Kuopion Kelta-Mustat nousivat suoraan mestaruussarjaan. Kouvolan Pallonlyöjät jatkokarsintaan.
Pelattiin Nurmossa 29. -30. syyskuuta. Mukaan kelpuutettiin suomensarjan lopputurnauksen 3. sijoittunut Kouvolan Pallonlyöjät sekä niiden lohkojen toiseksi sijoittuneet, joiden voittajat nousivat kakkosmarkkinoilta Mestaruussarjaan. Muhoksen Urheilijat pääsi mukaan turnaukseen, koska se oli välierävaiheessa hävinnyt molemmille nousijajoukkueille.
Kouvolan Pallonlyöjät nousi kolmantena joukkueena Mestaruussarjaan kaudeksi 1952.
Jääpallon Maakuntasarja 1951
Jääpallon Maakuntasarja 1950-1951 pelattiin cup-kilpailuna. Osallistuvia joukkueita sarjassa oli 43. Joukkueet jaettiin neljään lohkoon ja lohkovoittajat nousivat seuraavaksi kaudeksi Suomensarjaan. Etelälohkosta nousi kaksi parasta joukkuetta.
TBK, GBK, PK-35, VU-48 ja PK-37 nousivat Suomensarjaan, josta putosivat Virkkalan Kiri, PoPa, JoPS ja Jäntevä.
Vaahteramalja
Vaahteramalja on Vaahteraliigan jokavuotinen loppuottelu.
Aleksandr Bogdanov
Aleksandr Aleksandrovitš Bogdanov (, oikea sukunimi "Malinovski", Малино́вский; 22. elokuuta 1873 Grodnon läänin Sokółka – 7. huhtikuuta 1928 Moskova) oli venäläinen filosofi, luonnontieteilijä ja yhteiskunnallinen vaikuttaja.
Aleksandr Bogdanov syntyi opettajan perheeseen. Hän opiskeli vuodesta 1892 lähtien Moskovan yliopiston fysikaalis-matemaattisessa tiedekunnassa. Vuonna 1894 hänet pidätettiin ja karkotettiin opiskelijalevottomuuksiin osallistumisen takia. Aluksi Bogdanov oli narodnikki, mutta myöhemmin hän siirtyi kannattamaan sosiaalidemokraatteja.
Bogdanov valmistui Harkovan yliopistosta vuonna 1899 erikoisalanaan psykiatria. Samana vuonna hän julkaisi ensimmäisen filosofisen teoksensa. Bogdanovin filosofia perustui Karl Marxin oppeihin, joita hän pyrki kehittämään luonnontieteen saavutusten pohjalta. Hän esittää näkemyksensä laajimmin teoksessa "Tektologija: Vseobštšaja organizatsionnaja nauka" (”Tektologia: yleinen organisaatiotiede”, 1913–1922). V. I. Lenin arvosteli Bogdanovin filosofisia käsityksiä teoksessaan "Materialismi ja empiriokritisismi".
Bogdanov liittyi Venäjän sosiaalidemokraattisen työväenpuolueen bolševikkiryhmään vuonna 1903. Hän kuului puoleen keskuskomiteaan vuosina 1905–1907. Vuonna 1907 Bogdanov muutti ulkomaille toimien jonkun aikaa bolševikkipuolueen oppositioryhmien johtajana. Hänet erotettiin puolueesta vuonna 1909. Myöhemmin Bogdanov loittoni politiikasta ja palasi Venäjälle vuonna 1913. Ensimmäisen maailmansodan aikana hän työskenteli rintamalla lääkärinä.
Lokakuun vallankumouksen jälkeen Bogdanov oli yksi proletkultin johtajista sekä harjoitti tieteellistä tutkimustyötä. Vuosina 1918–1926 hän toimi Kommunistisen akatemian opettajana ja vuodesta 1926 perustamansa verensiirtoinstituutin johtajana. Hän kuoli epäonnistuneen verensiirtokokeen seurauksena.
Bogdanov on kirjoittanut kaksi utopistista tieteisromaania "Krasnaja Zvezda" (”Punatähti”, 1908) ja "Inžener Menni" (”Insinööri Menni”, 1912). Niistä ensimmäinen sisältää tieteellisiä hypoteeseja atomin halkaisuun perustuvista rakettimoottoreista, automaation vaikutuksesta työntekoon, tietokoneista sekä kommunistiseen työhön perustuvasta uudenlaisesta yhteiskuntajärjestyksestä. ”Koneiden imperialismin” syntyä kuvaavaa toista romaania pidetään heikompana.
Hukkanen
Hukkanen on suomalainen sukunimi, joka on muun muassa seuraavilla henkilöillä:
Hurskainen
Hurskainen on suomalainen sukunimi, joka on muun muassa seuraavilla henkilöillä:
Hyyryläinen
Hyyryläinen on seuraavien henkilöiden sukunimi:
Hyytinen
Hyytinen on suomalainen sukunimi, joka syntyi Lappajärvellä Etelä-Pohjanmaalla, kun sinne Savosta 1500-luvulla muuttaneen kaskiviljelijä Olof Hyytiäisen taloa alettiin kutsua Hyytisen taloksi. 1700-luvulla syntyi sukunimi Hydenius, kun Juhani Hyytinen opiskeli papiksi ja otti käyttöön nimen Johan Hydenius. 
Nimi lyheni myöhemmin vielä muotoon Hyden.
Nimen alkuperäinen muoto hyytiäinen juontuu ilmeisesti huuhkajasta ja kuuluu siten vanhoihin savo-karjalaisiin linnun nimiin.
Nimi Hyytinen on muun muassa seuraavilla henkilöillä:
Heksakosioiheksekontaheksafobia
Heksakosioiheksekontaheksafobia tarkoittaa luvun 666 pelkoa. Luvun 666 ("ἑξακόσιοι"; heksakosioi: kuusisataa, "ἑξήκοντα"; heksêkonta: kuusikymmentä, "ἕξ"; heks: kuusi) alkuperä on Raamatussa Ilmestyskirjan 13:18:ssa, jossa se esiintyy pedon lukuna.
Hyvänä esimerkkinä tästä fobiasta ovat Nancy ja Ronald Reagan, jotka vuonna 1979 muuttivat uuteen kotiinsa Los Angelesin Bel-Airiin ja muutattivat kotinsa osoitteen – 666 St. Cloud Road – osoitteeksi 668 St. Cloud Road.
Ikäläinen
Ikäläinen on seuraavien henkilöiden sukunimi:
Ilmonen
Ilmonen on suomalainen sukunimi, joka on muun muassa seuraavilla henkilöillä:
Ilvonen
Ilvonen on seuraavien henkilöiden sukunimi:
Tribune Tower
Tribune Tower on 141 metriä korkea pilvenpiirtäjä, joka sijaitsee Chicagossa Illinoisin osavaltiossa Yhdysvalloissa. Rakennuksen suunnittelivat arkkitehdit John Mead Howells ja Raymond Hood. Rakennus edustaa tyyliltään uusgotiikkaa.
Vuonna 1922 "Chicago Tribune" -sanomalehden omistava Tribune-yhtiö järjesti suunnittelukilpailun, jonka ideana oli suunnitella yritykselle ja lehden toimitukselle uusi pääkonttori. Voittajiksi valittiin Raymond Hood ja John Mead Howells, ja heidät palkittiin 100 000 dollarilla. Toiseksi tuli suomalainen arkkitehti Eliel Saarinen, joka palkittiin 20 000 dollarilla.
Muutama muu rakennus jäljittelee ulkoasullaan Tribune Toweria, muun muassa Grace Building Sydneyn kaupungissa ja Manchester Unity Building Melbournen kaupungissa.
Ihon alla (elokuva)
Ihon alla ("Under the Skin") on Carine Adlerin käsikirjoittama ja ohjaama brittiläinen elokuva vuodelta 1997. Suomessa se sai ensi-iltansa 4. helmikuuta 2000. Elokuva kertoo Samantha Mortonin ja Claire Rushbrookin näyttelemän sisarusparin elämästä ja selviytymisestä heidän äitinsä kuoltua.
Johannes Rydberg
Johannes (Janne) Robert Rydberg (8. marraskuuta 1854 Halmstad — 28. joulukuuta 1919 Lund) oli ruotsalainen fyysikko.
Johannes Rydberg opiskeli Lundin yliopistossa matematiikkaa vuodesta 1873 alkaen, väitteli tohtoriksi vuonna 1879 ja sai matematiikan dosentuurin vuonna 1881 ja fysiikan dosentuurin seuraavana vuonna. Hän haki fysiikan professorin virkaa vuonna 1897, mutta virkaan valittiin Viktor Bäcklund. Rydbergistä tuli ylimääräinen professori vuonna 1901 ja varsinainen professori 1909.
Rydberg tunnetaan parhaiten spektroskopian alaan kuuluvista tutkimuksistaan. Hän selvitti spektriviivojen suhteita, ja myöhemmät teoriat atomien rakenteesta perustuvat hänen työhönsä. Niin kutsuttu Rydbergin kaava vuodelta 1888 ennusti oikein vedyn spektriviivojen aallonpituudet. Koska vetyatomin rakennetta ei tunnettu, ei osattu selittää, miksi kaava toimi, ennen kuin Niels Bohr esitti atomimallinsa vuonna 1913.
Yhdysvaltain Fed Cup -joukkue
Yhdysvaltain Fed Cup -joukkue edustaa Yhdysvaltoja Fed Cupissa. Se toimii Yhdysvaltain tennisliiton alaisuudessa. Yhdysvallat osallistui Fed Cupiin ensimmäisen kerran vuonna 1963. Kaiken kaikkiaan Yhdysvallat on pelannut 183 maaottelua, joista voittanut 147 ja hävinnyt 36. Yhteensä maa on saavuttanut 17 mestaruutta, enemmän kuin mikään muu maa.
Tšekin Fed Cup -joukkue
Tšekin Fed Cup -joukkue edustaa Tšekkiä Fed Cupissa. Se toimii Tšekin tennisliiton alaisuudessa. Tšekki osallistui Fed Cupiin ensimmäisen kerran vuonna 1963. Kaiken kaikkiaan Tšekki on pelannut 139 maaottelua, joista voittanut 103 ja hävinnyt 36. Mestaruuksia sillä on kymmenen kappaletta, joista viisi ensimmäistä tuli maan ollessa Tšekkoslovakia.
Sanni Haahdenmaa
Sanni Haahdenmaa (s. 1982 Vantaa) on suomalainen näyttelijä.
Hän on näytellyt Wasa Teaterissa, Rauman kaupunginteatterissa sekä Rauman kesäteatterissa. Rauman kaupungin kulttuuripalkinnon Haahdenmaa on saanut vuonna 2009 "Pudotusuhka"-näytelmästä.
Haahdenmaa on esiintynyt televisiosarjassa "Uusi päivä" vuosina 2010–2012, vuoden 2012 joulujaksossa sekä keväästä 2013 lähtien maaliskuuhun 2015 saakka. Uudessa päivässä hän on näytellyt sarjan alusta lähtien, ja on jäänyt jo kahteen kertaan joksikin aikaa pois sarjasta. Keväällä 2017 hahmo palasi lyhyelle vierailulle. Samaisen kevään päätösjaksossa Elina palasi jälleen Virtaukseen.
Hän toimi laulajana vuonna 2004 perustamassaan yhtyeessä Vaarna.
Haahdenmaa asuu avoliitossa näyttelijäkollegansa Kai Vaineen kanssa Tampereella ja he saivat pojan syksyllä 2018. Sannilla on aiemmasta avioliitostaan kaksi lasta.
Vapaamieliset
Vapaamieliset ("Le Libertin") on vuonna 2000 ensi-iltansa saanut Gabriel Aghionin ohjaama komediaelokuva. Se perustuu Éric-Emmanuel Schmittin näytelmään vuodelta 2000. Suomen ensi-iltansa se sai 7. heinäkuuta 2000.
Elämäni ensimmäinen yö
Elämäni ensimmäinen yö ("La primera noche de mi vida") on vuonna 1998 ensi-iltansa saanut espanjalais-ranskalainen elokuva, jonka on ohjannut Luis Miguel Albaladejo. Suomen ensi-iltansa se sai 1. marraskuuta 2002.
10 päivää ilman rakkautta
10 päivää ilman rakkautta ("El Cielo abierto") on vuonna 2001 ensi-iltansa saanut komediaelokuva, jonka on ohjannut Luis Miguel Albaladejo. Suomen ensi-iltansa se sai 12. heinäkuuta 2002.
Madridilaisen psykiatrimiehen vaimo karkaa Japaniin uuden rakkautensa kanssa. Vaimo on unohtanut kertoa, että anoppi on tulossa heille asumaan muutamaksi päiväksi lääkärikäyntiensä takia. Psykiatrin lompakon varastaa yksi hänen potilaistaan, ja tapausta selvittäessään mies tutustuu ja ihastuu varkaan sisareen.
"Helsingin Sanomien" Pertti Avolan mukaan arkinen komedia on sympaattinen mutta välillä hieman laahaava.
Celebrity
Celebrity ("Celebrity") on vuonna 1998 ensi-iltansa saanut Woody Allenin ohjaama komediaelokuva, jonka pääosaa esittää Kenneth Branagh.
Suomen ensi-iltansa se sai 25. kesäkuuta 2000.
Chelsea Physic Garden
Chelsea Physic Garden on Lontoossa sijaitseva kasvitieteellinen puutarha. Puutarhan perustivat vuonna 1673 apteekkariharjoittelijat oppiakseen tunnistamaan lääkekasveja. Siitä tulikin aikoinaan eräs kasvitutkimuksen keskuksista maailmassa. Puutarha on ollut yleisölle avoinna vuodesta 1983 ja sen omistaa säätiö, jonka tarkoitus on jakaa tietoa kasvien lääkinnällisestä käytöstä.
Puutarha on Thames-joen rannalla. Edullisen sijainnin ja lämpimän mikroilmaston ansiosta siellä kasvaa myös eteläisempien kasvillisuusvyöhykkeiden kasveja. Siellä kasvaa muun muassa Britannian suurin oliivipuu sekä maailman pohjoisin ulkona kasvava greippipuu. Puutarhassa on myös kasvihuoneita, joissa on trooppisten jasubtrooppisten vyöhykkeiden kasvien kokoelma sekä viktoriaaninen saniaiskokoelma. Alueella esitellään myös etnisten kansojen lääkekasveja ympäri maailmaa, lääketeollisuuden käyttämiä kasveja, tuoksuvia ja aromiterapeuttisia kasveja sekä vanhoja perinnevihanneslajeja.
Sweet and Lowdown
Sweet and Lowdown – duurissa ja mollissa () on vuonna 1999 ensi-iltansa saanut elokuva, jonka on ohjannut Woody Allen. Suomen ensi-iltansa se sai 24. marraskuuta 2000.
Kerkko Koskinen Kollektiivi (albumi)
Kerkko Koskinen Kollektiivi on Kerkko Koskisen, Paula Vesalan, Mannan ja Vuokko Hovatan muodostaman yhtyeen esikoisalbumi, joka julkaistiin 24. elokuuta 2012 Johanna Kustannus -levy-yhtiön kautta. Albumi on myynyt kultalevyyn oikeuttavat yli 10 000 kappaletta. Albumi ehdolla Emma-gaalassa vuoden 2012 pop-albumiksi, mutta hävisi kategorian Robinin "Koodi"-albumille.
Albumi sijoittui ensimmäisellä listaviikollaan Suomen virallisen albumilistan toiselle sijalle, mutta nousi jo seuraavalla viikolla listan kärkeen. Yhteensä albumi oli listalla 13 viikkoa.
Levyltä julkaistiin singleinä kappaleet ”Nukun hiljaa kirkkomaassa” sekä ”Laura Palmer”, joista jälkimmäisestä muodostui julkaisunsa jälkeen radiohitti.
Kaikki sävellykset Kerkko Koskinen.
Kadonneen Louhikäärmeen arvoitus
Kadonneen Louhikäärmeen arvoitus on lapsille suunnatun heavy metal -yhtye Hevisauruksen albumi. Se julkaistiin 7. syyskuuta 2012 Sony Musicin kautta.
Tuomo Mäkelä (suunnistaja)
Tuomo Mäkelä (s. 14. syyskuuta 1981) on suomalainen suunnistaja. Nykyään hän keskittyy pääasiassa sprinttisuunnistukseen. Seuratasolla hän edustaa Angelniemen Ankkuria.
Mäkelä osallistui ensimmäisiin arvokisoihinsa Falunin EM-kilpailuissa toukokuussa 2012 ja sijoittui sprintissä 30:nneksi. Kesäkuussa hän voitti Mårten Boströmin kanssa jaetun sprintin Suomen mestaruuden. Lausannen MM-kilpailuissa 2012 hän sijoittui sprintissä kuudenneksi. Kauden lopulla Mäkelä palkittiin Mika Kuisman muistopalkinnolla. Toukokuussa 2013 hän voitti sprintin Suomen mestaruuden sekunnin erolla Mårten Boströmiin. Sotkamon MM-kilpailuissa 2013 Mäkelä sijoittui sprintissä 15:nneksi.
Yhdystie 2843
Yhdystie 2843 kulkee Tammelan kunnan alueella Myllykylän Riihialholta Susikkaan kautta Lautaportaaseen, alkaen valtatie 10:ltä ja päättyen seututie 283:lle. Tie on 10 km pitkä, ja sen tiennimi koko matkalla on "Susikkaantie".
Hyvästi Afrikka
Hyvästi Afrikka on vuonna 1966 julkaistu italialainen mondo-dokumentti, joka seuraa Afrikan tilannetta ja maanosan väkivaltaisia valtataisteluita 1960-luvulla, kun siirtomaaherruuden aikainen sorto vaihtuu paikallisten johtamaan sortoon.
Elokuva kiellettiin vuonna 1967 Suomessa kokonaan perusteella "raaistava". Kielto kumottiin korkeimmassa hallinto-oikeudessa, ja elokuvaa levitettiin leikattuna. "Hyvästi Afrikka" esitettiin leikkaamattomana ensimmäisen kerran Suomen televisiossa Yle Teema -kanavalla 15.10.2003.
Jari Metsberg
Jari Metsberg on suomalainen kitaristi ja kitaransoiton opettaja, joka on soittanut vuosien varrella lukuisissa tunnetuissa yhtyeissä, kuten Karma, Freud Marx Engels & Jung, Dallas Wayne & The Dimlights, Horseshoe sekä Paavo ja Zephyr. Vuodesta 2000 lähtien Metsberg on soittanut Jussi & The Boys -yhtyeessä. Lisäksi Metsberg on tällä hetkellä lead-kitaristina suomalaisessa Luxury Liner -countrybändissä, jonka perustaja on Tuomas Metsberg.
Jääpallon nelimaaottelu 1954
Jääpallon nelimaaottelu 1954 oli jääpallomaajoukkueiden välinen turnaus, joka pelattiin Moskovassa, Neuvostoliitossa 24. - 28. helmikuuta 1954. Tämä oli ensimmäinen kerta, kun Neuvostoliitto osallistui pohjoismaiden kanssa yhteiseen turnaukseen, pohjoismaat olivat pelanneet keskenään aiemmin Oslon talviolympialaisissa 1952 ja Pohjoismaisissa kisoissa jo 1920 -luvulla.
Turnauksen katsastusottelussa 25. tammikuuta Helsingissä Suomen A- ja B-joukkueet pelasivat kahden tunnin ottelun, jossa toinen tunti noudatettiin pohjoismaisia ja toinen neuvostoliittolaisia pelisääntöjä, jotka tuolloin poikkesivat jonkin verran toisistaan. Sääntökompromissien vuoksi turnauksen otteluita ei lasketa virallisiksi A-maaotteluiksi.
Ruotsi: Yngve "Yppe" Palmqvist, Orvar Bergmark, Lasse Pihlgren, Tore Wikner, Olle Lindgren, Sture Strand, Martin Johansson, Tore Olsson, Olle Sääw, Rune Sääf, Sven Lööv.
Suomi: Kullervo Muurinen, Ohto Uotinen, Juhani Turpeenniemi, Veijo Saariaho, Antti Inkinen, Veikko Partanen, Martti Nyyssönen, Arto Raitavuo, Risto Ovaska, Stig-Göran Myntti, Kauko Tukiainen, Kauko Korpela, Tauno Timoska, Veikko Allinen, Alpo Aho, Heikki Ollikainen, Ville Kantanen.
Pelko ja rakkaus
Pelko ja rakkaus on marraskuussa 2012 ilmestynyt Yön yhdeksästoista studioalbumi. Lähes kolmenkymmenen Poko Rekordsilla vietetyn vuoden jälkeen se oli yhtyeen ensimmäinen levy, jonka julkaisi Epe Heleniuksen ja Gabi Hakasen perustama Ratas Music Group. Singleinä siltä julkaistiin kappaleet "Pelko ja rakkaus", "Syyt syntyjen" sekä "Helmoista taivaan". Yhtyeen kahden edellisen studioalbumin tapaan, myös "Pelko ja rakkaus" äänitettiin usealla studiolla eri paikkakunnilla. Levyn kannen on suunnitellut Herra Ylppö. Albumi on ensimmäinen Yön 2000-luvun albumi, jolla Jussi Hakulinen ei ole mukana.
Levyä myytiin nopeasti platinalevyyn oikeuttava määrä, mutta kriitikoilta se ei saanut kehuja. Esimerkiksi "Rumban" toimittaja Markku Halme kuvasi sitä jopa "patentoiduksi paskaksi" ja muutoinkin albumia arvosteltiin intohimon puutteesta.
Albumi nousi Suomen virallisen listan kärkeen heti ilmestymisviikollaan ja pysyi listalla viidentoista viikon ajan. Levy saavutti platinarajan puolessatoista viikossa ja yhteensä sitä on myyty lähes 23 000 kappaletta.
Yö järjesti myös "Pelko ja rakkaus" -nimisen konserttikiertueen, joka käsitti yhteensä 31 esiintymistä eri puolilla Suomea sekä myös yhden konsertin Tallinnassa. Se alkoi 4. Lokakuuta 2012 Rovaniemeltä ja päättyi 16. Joulukuuta Tampereelle. Konsertit olivat edellisvuoden 30-vuotisjuhlakiertueesta poiketen huomattavasti pelkistetympiä, vaikka niissä käytettiinkin paljon erilaisia valoja, kuvia ja animaatioita. Yö esiintyi puoliakustisesti ja lähes kolmen tunnin mittaisissä konserteissa oli myös väliaika. Uusien kappaleiden lisäksi kuultiin vanhempaa materiaalia sekä harvinaisempia kappaleita yhtyeen uran varrelta.
Wally Pfister
Wally Pfister (s. 8. heinäkuuta 1961) on yhdysvaltalainen elokuvaaja. Hän on tunnettu kuvaajana esimerkiksi Christopher Nolanin elokuvissa "Yön ritari" ja "Inception". Vuonna 2014 ensi-iltansa saanut tieteiselokuva "Transcendence" oli Pfisterin debyytti ohjaajana.
Issakainen
Issakainen on suomalainen sukunimi, joka on muun muassa seuraavilla henkilöillä:
Jadeskorpionin kirous
Jadeskorpionin kirous () on vuonna 2001 ensi-iltansa saanut Woody Allenin ohjaama elokuva. Tässä screwball-komediassa viekas hypnotisoija saa vakuutustarkastajan ja tehokkuuskonsultin toteuttamaan jalokiviryöstön.
Janhonen
Janhonen on seuraavien henkilöiden sukunimi:
Cassandra’s Dream
Cassandra’s Dream on vuonna 2007 ensi-iltansa saanut Woody Allenin ohjaama ja käsikirjoittama dramaattinen jännityselokuva.
Lontoolaisveljesten Terryn (Colin Farrell) ja Ianin (Ewan McGregor) ravintoloitsijavanhemmat arvostavat kovasti Howard-setää (Tom Wilkinson), menestyvää liikemiestä.
Pojat ostavat hyväkuntoisen purjeveneen, jota heille tarjotaan yllättävän edullisesti. Veneen nimeksi tulee "Cassandra’s Dream" sen greyhound-koiran mukaan, jota veikkaamalla pojat voittivat venerahat. Pojat eivät tiedä, että kreikkalaisessa mytologiassa Kassandra oli tuhoa ennustava profeetta, jota ihmiset eivät kuunnelleet.
Pojat veneilevät tyttöystäviensä kanssa, kunnes Ian iskee silmänsä upeaan näyttelijään Angela Starkiin (Hayley Atwell).
Terry kärsii peliriippuvuudesta, ja Ian alkaa haaveilla sijoittamisesta kalifornialaisiin hotelleihin ja uuden elämän aloittamisesta Angelan kanssa. He pyytävät apua rikkaalta Howard-sedältä, joka lupaakin sitä mutta vastapalvelusta vastaan: poikien olisi murhattava muuan todistaja, tai muuten Howard itse joutuu vankilaan.
Murha onnistuu vasta toisella kerralla. Ian ottaa asian kevyesti, mutta Terry sortuu omantunnon tuskissaan viinaan ja pillereihin ja kertoo lopulta Ianille, että aikoo mennä tunnustamaan murhan poliisille. Ian kysyy neuvoa Howard-sedältä, ja heidän johtopäätöksensä on, että myös Terryn on kuoltava.
Jääpallon Maakuntasarja 1952
Jääpallon Maakuntasarja 1951-1952 pelattiin cup-kilpailuna. Osallistuvia joukkueita sarjassa oli 37, jaettuna neljään lohkoon. Suomensarjaan nousi vain helsinkiläinen BK Sparta, Tornion Palloveikkojen ja Turun Palloseuran luovuttua karsinnoista.
Bollklubben Sparta Helsingistä nousi Suomensarjaan.
Julkunen
Julkunen on muun muassa seuraavien henkilöiden sukunimi:
Suomen Suunnistusliitto
Suomen Suunnistusliitto on suunnistuksen kattojärjestö Suomessa. Liitto perustettiin 18. maaliskuuta 1945 nimellä Suomen Suunnistamisliitto. Nimi muutettiin vuonna 1959 Suomen Suunnistusliitoksi. Suomen Suunnistusliiton lajeja ovat suunnistuksen lisäksi hiihtosuunnistus, pyöräsuunnistus ja tarkkuussuunnistus. Liittoon kuuluu noin 400 jäsenseuraa.
Suunnistusliitto aloitti vuonna 1946 julkaisemaan Suunnistamisreiteiltä-lehteä. Vuodesta 1950 lehden nimeksi muutettiin Suunnistaja.
Tohtori T ja naiset
Tohtori T ja naiset ("Dr. T and the Women") on vuonna 2000 ensi-iltansa saanut Robert Altmanin ohjaama elokuva.
Robert Altmanin huonot vitsit
Robert Altmanin huonot vitsit ("A Prairie Home Companion") on Robert Altmanin ohjaama, hänen viimeisekseen jäänyt elokuva vuodelta 2006.
Elokuva kertoo pitkäaikaisen, elävän yleisön edessä toteutetun radion kantrimusiikishown esiintyjistä ja maailmasta. Käsikirjoituksen teki show’n vetäjä, kirjailija Garrison Keillor.
Kantabrianajokoira
Kantabrianajokoira (kantabrian murteella "Sabuesu cántabru", espanjaksi "Sabueso cántabro") on espanjalainen koirarotu. Sen karvapeite on yleensä musta ruskein merkein (black & tan), mutta myös musta ruskein ja valkoisin merkein (tricolor eli kolmivärinen) on mahdollinen väritys.
Kantabrianajokoira on maan pohjoisosasta Kantabrian maakunnasta kotoisin oleva ajokoira. Sitä on käytetty alueen vuoristoissa metsästykseen satojen vuosien ajan, ja se kykenee metsästämään kaikenlaista riistaa: villisikaa, jänistä, ruskeakarhua, sutta, saksanhirveä, kettua, metsäkaurista ja gemssiä. Se on puhtaasti työkoira eikä sovellu pelkäksi seurakoiraksi.
Satiinin puna
Satiinin puna ("Al-satan al-akhmar", "Satin rouge") on vuonna 2002 ensi-iltansa saanut tunisialaisen Raja Amarin ohjaama elokuva. Siinä perinteinen kodinhoitoon jämähtänyt tunisialainen leskirouva vapauttaa itsensä ryhtymällä harrastamaan vatsatanssia."Film-O-Holic.com"-elokuvasivuston Rita Aihosen mukaan "Satiinin punaa" markkinoitiin Suomessa ”naisohjaajan uskaliaana elokuvana”, mikä hänestä alleviivaa turhaan elokuvan feministisiä lähtökohtia eikä suomalaisessa kulttuurissa merkitse mitään. Hänestä on sääli, miten arkisesti elokuvassa kuvataan vatsatanssia verrattuna vaikkapa Carlos Sauran flamencoelokuviin. "Helsingin Sanomien" Helena Ylänen sanoo Raja Amarin edustavan Férid Boughedirin ja Moufida Tlatlin jälkeistä tunisialaisohjaajien sukupolvea, eikä tämän elokuvan perusteella pidä häntä kovin taitavana henkilöohjaajana. Siksi päähenkilön muutosprosessi ei hänestä avaudu kovin uskottavana.
Vaarallista seuraa (vuoden 1999 elokuva)
Vaarallista seuraa ("Mauvaises fréquentations") on vuonna 1999 ensi-iltansa saanut ranskalaisen Jean-Pierre Amérisin ohjaama elokuva.
Heikki Hyvönen (jääpalloilija)
Heikki Hyvönen (s. 20. marraskuuta 1967 Tornio) on suomalainen jääpalloilija. Hän edustaa Bandyliigassa pelaavaa Porin Narukerää.
Hyvösen kasvattajaseura on torniolainen Länsi-Rajan Konkarit, josta hän siirtyi Narukerään jo 1980-luvun lopulla. Hyvönen on pelannut myös Ruotsin pääsarjassa kolmen kauden ajan seuroinaan Ljusdals BK ja IFK Motala.
Suomen jääpallomaajoukkueessa hän on pelannut 42 A-maaottelua ja ollut mukana MM-kilpailuissa 1999 ja 2001.
Bandyliigakausi 2013–2014 on Hyvösen 21. pääsarjakausi Suomessa.
Muutama päivä syyskuussa
Muutama päivä syyskuussa ("Quelques jours en septembre") on vuonna 2006 ensi-iltansa saanut Santiago Amigorenan ohjaama elokuva.
Ytimessä
Ytimessä ("The Core") on vuonna 2003 ensi-iltansa saanut Jon Amielin ohjaama yhdysvaltalainen katastrofielokuva, jossa tutkijat porautuvat maapallon ytimeen.
The Machinist
The Machinist, televisioesityksessä myös Koneenkäyttäjä, ("El Maquinista") on vuonna 2004 ensi-iltansa saanut Brad Andersonin ohjaama psykologinen trilleri. Sen pääosia esittävät Christian Bale ja Jennifer Jason Leigh.
Punch-Drunk Love – rakkauden värit
Punch-Drunk Love – rakkauden värit ("Punch-Drunk Love") on vuonna 2002 ensi-iltansa saanut Paul Thomas Andersonin ohjaama romanttinen komedia. Sen pääosissa ovat Adam Sandler ja Emily Watson.
Royal Tenenbaums
Royal Tenenbaums ("The Royal Tenenbaums") on vuonna 2001 ensi-iltansa saanut Wes Andersonin ohjaama komediaelokuva omalaatuisten lapsinerojen ja heidän yhtä originellien vanhempiensa muodostamasta perheestä. Sen pääosia näyttelevät Gene Hackman, Anjelica Huston, Ben Stiller ja Gwyneth Paltrow. Elokuva oli ohjaaja Andersonin ja hänen vakioyhteistyökumppaniensa, veljesten Owen ja Luke Wilson, läpimurtoteos. Wes Andersonin ja Owen Wilsonin tekemä käsikirjoitus oli ehdolla parhaan alkuperäisen käsikirjoituksen Oscar-palkinnon saajaksi.
Isä Royal Tenenbaum (Hackman) on itsekäs asianajaja, äiti Etheline (Huston) menestyvä arkeologi ja bridgenopettaja, poika Chas (Stiller) on talousnero, tytär Margot (Paltrow) perheeseen adoptoitu lahjakas näytelmäkirjailija ja poika Richie (Luke Wilson) USA:n kolminkertainen tennismestari. Naapurinpoika Eli (Owen Wilson) senttaa roskakirjallisuutta.
Vuonna 2016 "Royal Tenenbaums" äänestettiin BBC:n kyselyssä tämän vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa. Seuraavana vuonna BBC:n äänestyksessä 253 eri puolilta maailmaa olevaa kriitikkoa valitsi elokuvan kaikkien aikojen sadan parhaan komedian listalle.
Varastettu elämä (vuoden 1998 elokuva)
Varastettu elämä ("Voleur de vie") on vuonna 1998 ensi-iltansa saanut Yves Angelon ohjaama elokuva.
Tarinassa Alda, sisarensa Olga ja tämän tytär Sigga asuvat vanhassa talossa meren rannalla, hautausmaan vieressä. Itsevarma Alda "keräilee" miessuhteita, joita Olga taas välttelee mutta on silti Aldalle kateellinen.
Ikuisuus ja päivä
Ikuisuus ja päivä () on vuonna 1998 ensi-iltansa saanut Theó Angelópouloksen ohjaama elokuva, jossa Bruno Ganz esittää iäkästä kreikkalaista runoilijaa, joka saa tietää olevansa vakavasti sairas. Hän kohtaa laittomasti maahan muuttaneen albanialaispojan ja estää ensin tämän pidätyksen ja sitten kaappauksen.
Ikuinen rakkaus (vuoden 2001 elokuva)
Ikuinen rakkaus ("Juana la Loca") on vuonna 2001 ensi-iltansa saanut Vicente Arandan ohjaama elokuva. Elokuva kertoo 1500-luvulla eläneestä kuningatar Johanna Mielipuolesta ja hänen uskottomasta puolisostaan, kuningas Filip Komeasta.
The Fountain
The Fountain ("The Fountain") on vuonna 2006 ensi-iltansa saanut Darren Aronofskyn käsikirjoittama ja ohjaama romanttinen draamaelokuva, jonka pääosia esittävät Hugh Jackman ja Rachel Weisz.
Elokuva oli ehdolla Parhaan musiikin Golden Globe -palkinnon saajaksi.
Kantabrianvesikoira
Kantabrianvesikoira ("Perro de agua cantábrico") on espanjalainen koirarotu. Se ei ole FCI:n eikä Real Sociedad Canina de Españan hyväksymä, mutta alueellinen ympäristöministeriö MMA tunnusti sen viralliseksi roduksi 22. maaliskuuta 2011.
Kantabrianvesikoira on keskikokoinen, lihaksikas, elegantti ja tasapainoinen koira. Kirsu, huulet ja silmäluomet ovat joko mustat tai ruskeat. Iho on joustavaa, ohutta ja tiivistä. Karvapeite on vesikoirille tyypilliseen tapaan kihara, vedenkestävä ja tiheä. Runsas alusvilla muodostaa kasvaessaan karvapeitteeseen rastamaisia "laattoja", minkä vuoksi karvapeite on pysyy helppohoitoisempana jos sen leikkaa säännöllisesti lyhyeksi. Väri on yleensä valkoinen, mutta myös mustia, musta-valkoisia ja fawn-valkoisia yksilöitä esiintyy. Urosten säkäkorkeus on 42–45 cm ja paino 15–17 kg, nartuilla vastaavat mitat ovat 40–43 cm ja 12–14 kg.
Rotu eroaa selvästi sekä ulkoisesti että geneettisesti lähialueiden ja naapurimaiden vesikoirista. Geneettisten tutkimusten mukaan se on yhtä lähellä villakoiraa ja barbetia kuin espanjanvesikoiraa. Se on esimerkiksi pienikokoisempi ja kevytrakenteisempi kuin espanjanvesikoira.
Kantabrianvesikoira on älykäs, aktiivinen, iloinen, itsevarma ja erittäin oppivainen työkoira. Se on erinomainen uimari, joka nauttii vedestä. Se on kotioloissa tyyni ja hiljainen, mutta työskennellessään aktiivinen. Jalostuksessa pääpaino on koirien rohkeudessa, valppaudessa, älykkyydessä, työhalukkuudessa, luontaisessa vedestä nauttimisessa ja ennen kaikkea yleisessä laadussa. Arkuus ja aggressiivisuus ovat ei-toivottuja ominaisuuksia.
Kantabrianvesikoira on ikivanha rotu, jolla on yhteinen alkuperä barbetin kanssa. Sen sosiaaliset, kulttuurilliset, historialliset ja maantieteelliset juuret ovat vahvasti sidoksissa Biskajanlahden kylissä, erityisesti Kantabrian rannikolla, mutta myös osittain Itä-Asturiassa ja Länsi-Vizcayassa. Sitä on perinteisesti käytetty kalastukseen liittyviin tehtäviin: pyydystämään yli laidan pudonneita tai verkoista karanneita kaloja, paikantamaan matalikoissa uivia kaloja, valvomaan saaliita veneen ollessa ankkuroituna satamassa, kuljettamaan köysia veneestä toiseen tai kiinnittämistä varten laiturille ja tilapäisten haaksirikkojen aikana toimimaan lisäksi hengenpelastajana. 1900-luvun puolivälistä lähtien populaation lukumäärä on laskenut jyrkästi, koska nykyteknologian vuoksi rotu ei ole enää yhtä tärkeä apu kalastuksessa kuin ennen. Sitä näkee nykyisin mukana veneissä vain harvoin, mutta se on yleinen satamissa pelkkänä seurakoirana. Kantabrian Maataloudellisen Kehityksen Ministeriön laskennan mukaan nykyinen populaatio käsittää 1200 yksilöä.